Diari Oficial de la Generalitat Valenciana


Sumari del DOGV 9695, del 02-10-2023 (2023/9660)

RESOLUCIÓ de 18 de setembre de 2023, del director de l'Agència Valenciana de Seguretat i Resposta a les Emergències, per la qual es revoquen les delegacions de competències contingudes en les resolucions de 18 de gener i 9 de febrer de 2022.
-------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9695

Data del DOGV
:   02-10-2023

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2023/9660


Data del document
:   18-09-2023

Organisme emissor
:   Agència Valenciana de Seguretat i Resposta a les Emergències

Tipus de document
:   Resolució

Anàlisi jurídica

RESOLUCIÓ de 18 de setembre de 2023, del director de l'Agència Valenciana de Seguretat i Resposta a les Emergències, per la qual es revoquen les delegacions de competències contingudes en les resolucions de 18 de gener i 9 de febrer de 2022. [2023/9660]  
La Llei 4/2017, de 3 de febrer, de la Generalitat, crea l'Agència Valenciana de Seguretat i Resposta a les Emergències (en endavant AVSRE) com a organisme autònom dels previstos en l'article 154 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, amb personalitat jurídica pública pròpia i plena capacitat organitzativa en l'exercici de les seues funcions per al compliment dels fins que van justificar la seua creació.  
  
La configuració legal de la seua estructura orgànica determina que la persona titular de la secretaria autonòmica amb competències en matèria de seguretat i resposta a les emergències exercirà la direcció de l'AVSRE, amb les atribucions enumerades en l'apartat segon de l'article 11 de la Llei 4/2017, on se li atribueix, entre altres, en la lletra h, «la gestió econòmica i pressupostària del pressupost de l'AVSRE, autoritzant, disposant i reconeixent obligacions econòmiques, així com ordenant pagaments d'acord amb el que s'estableix en la normativa vigent en matèria d'hisenda pública», i es disposa expressament en l'article 12 la possibilitat de delegar-ne l'exercici en altres òrgans de conformitat amb el que s'estableix en la legislació vigent.  
Amb la finalitat de dotar de major agilitat la gestió econòmica i pressupostària de l'AVSRE, autoritzant, disposant i reconeixent obligacions econòmiques, així com ordenant pagaments, es va dictar la Resolució de 18 de gener de 2022 (DOGV 9262, 24.01.2022), del director de l'Agència Valenciana de Seguretat i Resposta a les Emergències, per la qual es deleguen indistintament determinades atribucions en la Subdirecció General de Seguretat, en la Secretaria Tècnica de l'AVSRE i en la Subdirecció General de Tresoreria, el contingut de la qual va ser corregit per la Resolució de 9 de febrer de 2022 (DOGV 9278, 15.02.2022).  
  
Amb data 25 de juliol de 2023 es va publicar el Decret 112/2023, del Consell, en el qual s'estableix l'estructura orgànica bàsica de la Presidència i de les conselleries de la Generalitat, i és necessari adequar l'activitat administrativa i econòmica de l'AVSRE a aquesta nova realitat administrativa. És per això que, de conformitat amb el que es disposa en l'article 9.6 de la Llei 40/2015, d'1 d'octubre, de règim jurídic del sector públic, en concordança amb el que s'estableix en l'article 63.5 de la Llei 5/1983, de 30 de desembre, del Consell, resolc:  
  
Primer  
Revocar les resolucions de 18 de gener i 9 de febrer de 2022, del director de l'Agència Valenciana de Seguretat i Resposta a les Emergències, abans esmentades, per la qual es deleguen indistintament determinades atribucions en la Subdirecció General de Seguretat, en la Secretaria Tècnica de l'AVSRE i en la Subdirecció General de Tresoreria.  
  
  
Segon  
Ordenar, de conformitat amb el que es disposa en l'article 9.3 de la Llei 40/2015, la publicació de la present resolució de revocació en el Diari Oficial de la Generalitat Valenciana, que produirà efectes a partir de l'endemà de publicar-se.  
  
València, 18 de setembre de 2023.- El director de l'Agència Valenciana de Seguretat i Resposta a les Emergències: Ángel Javier Montero Hernández.